दूसरे हाफ के शुरुआती मिनटों में दोनों टीमों के बीच गेंद के लिए शानदार संघर्ष देखने को मिला। मैच के 57वें मिनट में चेन्नइयन के जैरी लॉरिनजुआल को पीला कार्ड दिखाया गया। इसके दो मिनट बाद ही चेन्नइयन ने आइजक को बाहर भेजकर मैदान पर अनिरुद्ध थापा को बुलाया। इस बीच सुनील छेत्री मैच के 72वें मिनट में गोल करने के काफी करीब पहुंच गए थे। हालांकि इस बीच काल्डेरान ने उनके प्रयास को रोकने में कामयाब रहे। बॉक्स के भीतर गेंद पर नियंत्रण के बाद छेत्री ने उन्हें छकाने की भरपूर कोशिश की लेकिन नाकाम रहे। मैच में जब चार मिनट का इंजुरी टाइम जोड़ गया तो उनके पास गोल का एक मौका था लेकिन उसे भी चेन्नइयन ने गंवा दिया और मैच बेंगलुरु के पाले में चला गया।